ตอนนี้ขนาดเม็ดเลือดแดงอยู่ที่ 72 เราสามารถเพิ่มขนาดเม็ดเลือดแดงให้ใหญ่ขึ้น โดยการกินยาบำรุงเลือดได้ไหมคะ หรือว่ามีวิธีไหนบ้างที่สามารถเพิ่มขนาดเม็ดเลือดแดงได้
สวัสดีครับMorey iเม็ดเลือดแดงมีขนาดเล็กนั้นมีได้หลายสาเหตุครับ ส่วนใหญ่ที่พบในไทยจะเป็นเรื่องพาหะธาลัสซีเมีย (โรคพันธุกรรมที่ก่อให้โลหิตจาง) หรือ การขาดธาตุเหล็ก ซึ่งส่งผลทำให้การสร้างเม็ดเลือดไม่สมบูรณ์ และมีขนาดเล็กดังกล่าวครับดังนั้น มันจึงขึ้นอยู่กับสาเหตุมากกว่าครับว่าเม็ดเลือดแดงที่เล็กนั้นเกิดจากอะไร ยกตัวอย่างเช่น หากเกิดจากการขาดธาตุเหล็ก ก็อาจจะปรับเรื่องการรับประทานอาหารช่วยเพิ่มขนาดเม็ดเลือดได้ แต่หากสมมุติ เป็นพาหะธาลัสซีเมีย คงไม่สามารถเปลี่ยนแปลงด้วยการรับประทานยาบำรุง เพราะเป็นจากพันธุกรรม เป็นต้นครับ ด้วยเหตุนี้ จึงควรปรึกษากับแพทย์ และตรวจวินิจฉัยหาสาเหตุของภาวะเม็ดเลือดแดงเล็กให้แน่ชัดก่อน จึงจะระบุการรักษาต่อไปได้ครับ